Man vermis na kano omslaanArgieffoto Attie Gunter, die Nasionale Seereddingsinstituut (NSRI) se stasiebevelvoerder by Witsand, sê die drie 18-jariges was sowat 26km stroomop van die riviermond toe hulle kano omgeslaan het. Twee van die mans kon daarin slaag om veilig by die kant te kom ondanks die rivier wat geswel was weens die onlangse reënval. “Die voorval het naby aan die kant plaasgevind maar daar is baie riete in die water langs die kant en dit het moontlik hulle pogings om veilig by die kant te kom bemoeilik.” ŉ Intensiewe soektog het geen teken van die vermiste man opgelewer nie en die polisie se duikeenheid gaan voort met die soektog.